**A Nemzeti Gazdasági és Társadalmi Tanács 2017. évi munkatervének tervezete**

A Nemzeti gazdasági és Társadalmi Tanács Szervezeti és Működési Szabályzatának 7.1. pontja értelmében a Tanács munkáját az általa jóváhagyott munkaterv alapján végzi plenáris üléseken. A Nemzeti Gazdasági és Társadalmi Tanácsról szóló 2011. évi XCIII. törvény 6/A. § (1) bekezdése értelmében a Tanács éves munkatervének végrehajtásáért az elnökég felelős, amely a soros elnökből, a soros elnököt közvetlenül megelőző elnökből és a soros elnököt közvetlenül követő elnökből áll.

Az elnökség a 2017. január 31-i – a 2017. február 9-i plenáris ülést előkészítő – ülésén az alábbi éves munkatervet fogadta el a Nemzeti Gazdasági és Társadalmi Tanács elé terjesztendő javaslatként:

2017. évre tervezett plenáris ülések

1. időpont: Február

Témák:

1. Konzultáció a Nagypéntek munkaszüneti nappá nyilvánításáról
2. A szakképzéssel összefüggő kormányzati intézkedések
3. A 2016. évi jelentés elfogadása
4. Az NGTT 2017. évi munkatervének elfogadása
5. időpont: Június

Témák:

1. Demográfiai folyamatok és az ezzel összefüggő család- és ifjúságpolitika
2. Köznevelés
3. időpont: Szeptember

Témák:

1. A már megkötött vagy tárgyalás alatt lévő európai uniós gazdasági, kereskedelmi egyezmények előnyei és hátrányai.
2. A szociális jogok európai pillére című kötelező jogszabály és ajánláscsomag magyarországi áttekintését
3. időpont: December

Témák:

1. A 2017. évi bérmegállapodás hatásai és a 2018. évi minimálbér és garantált bérminimum
2. Nemzetpolitika

Az elnökség felhatalmazást kér a plénumtól, hogy a témákat – illetve szükség esetén a plenáris ülések számát – akár a Tanács felől, akár társadalmi partnertől, akár a kormányzattól érkező javaslat esetén bővíthesse.

Budapest, 2017. január 31.